
Nr.  UR2014 – 008688/16.07.2014
RAPORTUL INFORMĂRII  ŞI CONSULTĂRII PUBLICULUI

Etapa 2 - etapa elaborării propunerilor PUZ şi RLU aferent, de informare şi consultare a publicului cu privire la documentaţia:

-      PUZ – ,,CLADIRE DE BIROURI”, 

-     Amplasament: Str. Gheorghe Lazar nr. 9, TIMISOARA,
-     Beneficiar: S.C. ALCATEL LUCENT ROMANIA S.R.L
-     Proiectant: S.C. STUDIO ARCA S.R.L.
In conformitate cu prevederile Ordinului nr. 2701 din 30 decembrie 2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, a H.C.L. 140/2011, modificata si completata cu H.C.L. nr. 138/2012 privind „Regulamentul Local de implicare a publicului în elaborarea sau revizuirea planurilor de urbanism şi amenajare a teritoriului”, a Legii nr. 350 din 6 iulie 2001 privind amenajarea teritoriului şi urbanismul (actualizată), vă aducem la cunoştinţă raportul informării şi consultării publicului:
Detalii privind tehnicile şi metodele utilizate de solicitant pentru a informa şi a consulta publicul, 

Cetăţenii au fost invitaţi să transmită observaţii în perioada 10.06.2014 – 04.07.2014, referitoare la documentaţia P.U.Z. disponibilă la Biroul Avizare Conformitati PUG/PUD/PUZ  din cadrul DIRECTIEI URBANISM şi afişată pe site-ul www.primariatm.ro. 

În acest scop, beneficiarul documentatiei a amplasat incepand cu data de 10.06.2014 – data anuntului, un panou pe parcela care a generat planul urbanistic zonal, iar Directia Urbanism a amplasat 4 panouri (3 panouri pe teritoriul zonei studiate prin P.U.Z. si 1 panou la sediul Primariei Municipiului Timisoara), conform   Anexei 2 din H.C.L. nr. 140/19.04.2011 modificata si completata cu HCL nr. 138/2012, privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, au fost notificati cetatenii ale caror proprietati sunt direct afectate de propunerile PUZ, prin adrese expediate prin poştă  şi prin publicarea anunţului pe site-ul www.primariatm.ro.

Proprietari notificaţi : 

· Proprietari imobile: Str. Gheorghe Lazar -  nr. 7, 11, 16, 18-20;

· Piata 700 – S.C. PIETE S.A.;
· Proprietar imobil – Str. Nicolaus Berwanger nr. 11A;
Documentaţia  disponibilă  la Biroul Avizare Conformitati PUG/PUD/PUZ , nu a fost consultată de nici o persoana. 

La intalnirea cu proiectantul organizata in data de 19.06.2014, intre orele 15,00 – 16,00, la Atelierul de Urbanism de pe str. Alba Iulia nr. 2, a participat reprezentantul S.C. STUDIO ARCA S.R.L., d-l Claudiu OPRITA, precum si o persoana din zona, care nu a avut nici o obiectie la solutia de urbanism prezentata in cadrul documentatiei PUZ : ,, CLADIRE DE BIROURI”.

Având în vedere că nu s-a depus nici o solicitare de organizare a unei dezbateri publice si s-au parcurs procedurile prevăzute de H.C.L. nr. 140/19.04.2011, modificata si completata cu H.C.L. nr. 138/2012 privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, etapa 2 – Etapa elaborării propunerilor PUZ şi RLU aferent, de informare şi consultare a publicului cu privire la documentaţia P.U.Z. ,,CLADIRE DE BIROURI”, Str. Gheorghe Lazar nr. 9, TIMISOARA, a fost finalizată şi se va putea începe  circuitul legal  de avizare.

